vALSTYBINĖS KAINŲ IR ENERGETIKOS KONTROLĖS KOMISIJOS



N U T A R I M A S

**DĖL valstybinės kainų ir energetikos kontrolės komisijos 2011 m. liepos 8 d. nutarimo Nr. O3-175 „dėl ELEKTROS energijos rinkos kainos NUSTATYMO METODIKOS PATVIRTINIMO“ pakeitimo**

2012 m. kovo 19 d. Nr. O3-69

Vilnius

Vadovaudamasi Lietuvos Respublikos energetikos įstatymo (Žin., 2002, Nr. [56-2224](https://www.e-tar.lt/portal/lt/legalAct/TAR.44235B485568); 2011, Nr. [160-7576](https://www.e-tar.lt/portal/lt/legalAct/TAR.C2DAB42D5532)) 8 straipsnio 9 dalies 2 punktu bei atsižvelgdama į Elektros ir dujų departamento Elektros skyriaus 2012 m. kovo 7 d. pažymą Nr. O5-43 „Dėl Valstybinės kainų ir energetikos kontrolės komisijos 2011 m. liepos 8 d. nutarimo Nr. O3-175 „Dėl Elektros energijos rinkos kainos nustatymo metodikos patvirtinimo“ pakeitimo“, Valstybinė kainų ir energetikos kontrolės komisija (toliau – Komisija) n u t a r i a :

1. Pakeisti Elektros energijos rinkos kainos nustatymo metodiką (toliau – Metodika), patvirtintą Komisijos 2011 m. liepos 8 d. nutarimu Nr. O3-175 „Dėl Elektros energijos rinkos kainos nustatymo metodikos patvirtinimo“ (Žin., 2011, Nr. [89-4304](https://www.e-tar.lt/portal/lt/legalAct/TAR.CBCC91754545)):

1.1. išdėstyti Metodikos 3 punktą taip:

„3. Metodika parengta, vadovaujantis Lietuvos Respublikos energetikos įstatymo (Žin., 2002, Nr. [56-2224](https://www.e-tar.lt/portal/lt/legalAct/TAR.44235B485568); 2011, Nr. [160-7576](https://www.e-tar.lt/portal/lt/legalAct/TAR.C2DAB42D5532)) 8 straipsnio 9 dalies 2 punktu, Lietuvos Respublikos atsinaujinančių išteklių energetikos įstatymo (Žin., 2011, Nr. [62-2936](https://www.e-tar.lt/portal/lt/legalAct/TAR.FC7AB69BE291)) 20 straipsnio 2 dalimi, ir atsižvelgiant į Viešuosius interesus atitinkančių paslaugų teikimo tvarkos aprašo, patvirtinto Lietuvos Respublikos energetikos ministro 2009 m. lapkričio 24 d. įsakymu Nr. 1-215 (Žin., 2009, Nr. [140-6159](https://www.e-tar.lt/portal/lt/legalAct/TAR.15B23A09D32A); 2010, Nr. [122-6227](https://www.e-tar.lt/portal/lt/legalAct/TAR.E784CECFEF6E); 2011, Nr. [14-647](https://www.e-tar.lt/portal/lt/legalAct/TAR.B49D0D66C2AE),Nr. [142-6685](https://www.e-tar.lt/portal/lt/legalAct/TAR.4F8E4CD9E82B)), 4 punktą.“;

1.2. išdėstyti Metodikos 5 punkto paskutinę pastraipą taip:

„Kitos Metodikoje vartojamos sąvokos suprantamos taip, kaip jos apibrėžtos Lietuvos Respublikos elektros energetikos įstatyme (Žin., 2000, Nr. [66-1984](https://www.e-tar.lt/portal/lt/legalAct/TAR.F57794B7899F); 2004, Nr. [107-3964](https://www.e-tar.lt/portal/lt/legalAct/TAR.79E5440C1CBD); 2012, Nr. [17-752](https://www.e-tar.lt/portal/lt/legalAct/TAR.EC08E3DADC14)), Lietuvos Respublikos atsinaujinančių išteklių energetikos įstatyme.“;

1.3. papildyti nauju 6.11 punktu ir išdėstyti jį taip:

„6.11. įvertinusi elektros energijos kainas Biržoje, pagal Biržos kainą neformuojančius pasiūlymus, CET laiku už 12 paskutinių kalendorinių mėnesių, pasibaigusių einamųjų kalendorinių metų rugsėjo 1 d.;“;

1.4. papildyti nauju 6.41 punktu ir išdėstyti jį taip:

„6.41. įvertinusi elektros energijos kiekius, suprekiautus pagal 6.11 papunktyje nurodytas kainas;“;

1.5. įrašyti Metodikos 6.7 punkte po skaičiaus „6.1“ skaičių „6.11“ ir po skaičiaus „6.4“ skaičių „6.41“;

1.6. įrašyti Metodikos 7.1 punkte po skaičiaus „6.1“ skaičių „6.11“;

1.7. išdėstyti Metodikos 9 punktą taip:

„9. Komisijos nustatytą elektros energijos rinkos kainą ateinantiems kalendoriniams metams Komisija naudoja, nustatydama Viešuosius interesus atitinkančių paslaugų (toliau – VIAP) lėšų metinę sąmatą ateinantiems kalendoriniams metams, vadovaudamasi Viešuosius interesus atitinkančių paslaugų elektros energetikos sektoriuje kainos nustatymo metodika, patvirtinta Komisijos 2011 m. liepos 7 d. nutarimu Nr. O3-166(Žin., 2011, Nr. [89-4301](https://www.e-tar.lt/portal/lt/legalAct/TAR.DA4B136F2EF2)**)**, bei nustatydama elektros energijos įsigijimo kainą, vadovaudamasi Visuomeninių elektros energijos kainų, visuomeninio tiekimo paslaugos kainos ir jos viršutinės ribos nustatymo metodika, patvirtinta Komisijos 2009 m. lapkričio 9 d. nutarimu Nr. O3-199 (Žin., 2009, Nr. [135-5919](https://www.e-tar.lt/portal/lt/legalAct/TAR.974828B873D2); 2010, Nr. [49-2430](https://www.e-tar.lt/portal/lt/legalAct/TAR.51DA6C52ECD9)).“;

1.8. papildyti nauju 11.11 punktu ir išdėstyti jį taip:

„11.11. informaciją apie elektros energijos kainas Lietuvos elektros energijos Biržoje, 6.11 papunktyje nurodytu atveju, pagal vidutines dienos kainas;“;

1.9. papildyti nauju 14.11 punktu ir išdėstyti jį taip:

„14.11. įvertinus elektros energijos kainas Biržoje, pagal Biržos kainą neformuojančius pasiūlymus, CET laiku už praėjusį kalendorinį mėnesį;“;

1.10. papildyti nauju 14.41 punktu ir išdėstyti jį taip:

„14.41. įvertinus elektros energijos kiekius, suprekiautus pagal 14.11 papunktyje nurodytas kainas;“;

1.11. įrašyti Metodikos 14.7 punkte po skaičiaus „14.1“ skaičių „14.11“ ir po skaičiaus „14.4“ skaičių „14.41“;

1.12. išbraukti Metodikos 16 punkte po žodžio„Biržos operatoriui“ žodžius „ir Komisijai“;

1.13. įrašyti Metodikos 17 punkte vietoj skaičiaus „8“ skaičių „6“;

1.14. įrašyti Metodikos 18 punkte vietoj skaičiaus „10“ skaičių „8“;

1.15. įrašyti Metodikos 19 punkte vietoj skaičiaus „10“ skaičių „8“;

1.16. išdėstyti Metodikos 20 punktą taip:

„20. Komisija turi teisę Lietuvos Respublikos energetikos įstatymo 25 straipsnio 1 dalimi, Lietuvos Respublikos elektros energetikos įstatymo 57 straipsnio 2 dalimi ir kitų teisės aktų nustatyta tvarka iš energetikos įmonių ar asmenų, kurių vykdoma veikla, tiesiogiai ar netiesiogiai susijusi su energetikos veikla, bei valstybės institucijų gauti visą reikalingą informaciją ir dokumentus, būtinus elektros energijos rinkos kainai nustatyti.“

Komisijos pirmininkė Diana Korsakaitė